ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய கோபால் ரத்னா விருதுகள் – 2022
கால்நடை பராமரிப்பு, பால்வளத் துறை அமைச்சகம் தேசிய கோபால் ரத்னா விருதுகள் – 2022-க்கான விண்ணப்பங்களை இணையதளம் வாயிலாக வரவேற்கிறது. கடந்த 01.08.2022 முதல் https://awards.gov.in என்ற இணையதளம் வாயிலாக விண்ணப்பங்கள் பெறப்பட்டு வருகிறது. விண்ணப்பங்களை சமர்ப்பிக்க கடைசி நாள் 15.09.2022 ஆகும். இவ்விருதுகள் தேசிய பால்வள தினத்தையொட்டி,  வழங்கப்பட உள்ளது.
விவசாயிகளின் நீடித்த வாழ்வாதாரத்திற்காக கால்நடை பராமரிப்பு மற்றும் பால்வளத்துறை தேவையான அனைத்து நடவடிக்கைகளையும் மேற்கொண்டு வருகிறது.
பசு மற்றும் எருமை இனங்களை சிறப்பான முறையில் வளர்த்த பால்பண்ணை விவசாயி, சிறந்த செயற்கை கரூவூட்டல் தொழில்நுட்பம், சிறந்த பால் கூட்டுறவு சங்கம், பால் உற்பத்தி நிறுவனம் உள்ளிட்ட பிரிவுகளில் இந்த தேசிய கோபால் ரத்னா விருதுகள் வழங்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1854108
பிரதமர் அலுவலகம்
ஹூஸ்டனில் சீக்கிய சமூக உறுப்பினர்களுடன் பிரதமர் கலந்துரையாடினார்
டெக்சாசின் ஹூஸ்டனில் சீக்கிய சமூக உறுப்பினர்களுடன் பிரதமர் திரு. நரேந்திர மோடி இன்று  கலந்துரையாடினார். இந்த சமூக உறுப்பினர்கள் பிரதமருக்கு அன்பான வரவேற்பு அளித்தனர். இந்த உரையாடலின் போது இந்தியாவின் ஒட்டுமொத்த வளர்ச்சிக்கும், சீக்கிய சமூகத்தினருக்கும் மத்திய அரசு மேற்கொள்ளும் சிறப்பான நடவடிக்கைகளுக்காக சமூக உறுப்பினர்கள் பிரதமருக்கு நன்றித் தெரிவித்தனர்.
”ஹூஸ்டனில் சீக்கிய சமூகத்தினருடன் மிகச் சிறப்பான கலந்துரையாடலை நான் நடத்தினேன். இந்தியாவின் வளர்ச்சி குறித்த அவர்களின் ஆர்வத்தைக் கண்டு நான் பெருமகிழ்ச்சி அடைந்தேன்” என்று பிரதமர் டிவிட்டரில் தெரிவித்துள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
‘நீடித்த நகரங்கள் இந்தியா திட்டம்’ செயலாக்கத்தில் ஒத்துழைப்பதற்கான புரிந்துணர்வு ஒப்பந்தத்தில் உலக பொருளாதார அமைப்பும்தேசிய நகர்ப்புற விவகாரங்கள் நிறுவனமும் கையெழுத்திட்டுள்ளன
எரிசக்தி, போக்குவரத்து போன்ற துறைகளில் கரியமில வாயு வெளியேற்றப் பிரச்சினைக்குத் தீர்வு காண்பதன் மூலம், நகரங்களுக்கு உகந்த சுற்றுச்சூழலை ஏற்படுத்தும் நோக்கில், ‘நீடித்த நகரங்கள் இந்தியா திட்டம்’ செயலாக்கத்தில் ஒத்துழைப்பதற்கான புரிந்துணர்வு ஒப்பந்தத்தில் உலகப் பொருளாதார அமைப்பும் தேசிய நகர்ப்புற விவகாரங்கள் நிறுவனமும் இன்று கையெழுத்திட்டுள்ளன.
2070-க்குள் இந்தியாவில் கரியமில வாயு  வெளியேற்றத்தை முற்றிலுமாக கட்டுப்படுத்துவது என, கிளாஸ்கோ பருவநிலை மாற்ற மாநாட்டில், பிரதமர் திரு நரேந்திர மோடி உறுதி அளித்துள்ள நிலையில், இந்த முன்முயற்சி முக்கியத்துவம் வாய்ந்ததாக கருதப்படுகிறது. குறிப்பாக இந்திய நகரங்களை கரியமில வாயு வெளியேற்றம் இல்லாத நகரங்களாக மாற்ற, இந்தத் திட்டம் கூட்டாக உருவாக்கப்பட்டுள்ளது.
நிகழ்ச்சியில் பேசிய நவீன நரகங்கள் இயக்கத்தின் திட்ட இயக்குநரும், மத்திய வீட்டுவசதி மற்றும் நகர்ப்புற விவகாரங்கள் அமைச்சகத்தின் இணை செயலாளருமான திரு குணால் குமார், பிரதமரின் வாக்குறுதியை செயல்பாட்டுக்கு கொண்டுவர தூய்மையான எரிசக்தி மாற்றத்தை விரைவுப்படுத்த வேண்டும் என்றார். மேலும், இந்தத் திட்டம், நீடித்த வளர்ச்சி மற்றும் பருவநிலை மாற்றத்தை எதிர்கொள்வதில் இந்தியாவும், இந்தியாவில் உள்ள நகரங்களும் நடைமுறைப்படுத்தும் திட்டங்களை உலக அளவில் அறிந்து கொள்ள வழிவகுக்கும் என்றும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1800831
சுகாதாரம் மற்றும் குடும்ப நலத்துறை அமைச்சகம்
கர்நாடகாவில் கொவிட்-19 நடவடிக்கைகள் மத்திய அமைச்சர் டாக்டர் ஹர்ஷ் வர்தன் ஆய்வு
கர்நாடகாவில் கொவிட் -19 –க்கு ஏற்ற நடத்தை முறைகளை உறுதி செய்யும் தயார் நிலை மற்றும் நடவடிக்கைகள் குறித்து காணொலி காட்சி மூலம் மத்திய சுகாதாரத்துறை அமைச்சர் டாக்டர் ஹர்ஷ் வர்தன் ஆய்வு செய்தார்.
கொவிட் 19 பாதிப்பு அதிகம் உள்ள மாநிலங்களில், தயார் நிலை மற்றும் மேற்கொள்ளப்படும் நடவடிக்கைகள் குறித்து காணொலி காட்சி மூலம் மத்திய சுகாதாரத்துறை அமைச்சர் டாக்டர் ஹர்ஷ்வர்தன் ஆய்வு செய்து வருகிறார். கர்நாடகாவில் கொவிட்-19 நிலவரம் குறித்து, மாநில சுகாதார மற்றும் மருத்துவ கல்வி அமைச்சர் டாக்டர் சுதாகர் மற்றும் மூத்த அதிகாரிகளிடம், டாக்டர் ஹர்ஷ் வர்தன் நேற்று ஆலோசனை நடத்தினார்.
நாட்டில் மேற்கொள்ளப்படும் கொரோனா நடவடிக்கைகள் குறித்து திருப்தி தெரிவித்த, டாக்டர் ஹர்ஷ் வர்தன் கூறியதாவது:
கொரோனாவுக்கு எதிரான போராட்டத்தில் 10 மாத பயணத்தை நாம் விரைவில் நிறைவு செய்யப் போகிறோம். கொவிட்-19 பரவலை கட்டுப்படுத்துவதிலும், குணப்படுத்துவதிலும் நல்ல முன்னேற்றங்கள் ஏற்பட்டுள்ளன. உயிரிழப்பு எண்ணிக்கை குறைந்து வருகிறது. சிகிச்சை பெறுபவர்களின் எண்ணிக்கையும் குறிப்பிடத்தக்க அளவு குறைந்துள்ளது. நாட்டில் குணமடைவோர் வீதம் இன்று 92%-ஐ கடந்துள்ளது. இறப்பு வீதமும் 1.49% -ஆக குறைந்துள்ளது. 2000-க்கும் மேற்பட்ட பரிசோதனை கூடங்களுடன், கொவிட் பரிசோதனை திறனும் அதிகரித்துள்ளது.
பிரதமர் அழைப்பு விடுத்த கொவிட்-19க்கு எதிரான மக்கள் இயக்கத்தை, அனைவரும் பின்பற்ற வேண்டும். வரும் பண்டிகை காலம் மற்றும் குளிர் காலத்தில் வைரஸ் பரவும் அபாயம் இருப்பதால், கொவிட்-19-க்கு ஏற்ற நடத்தைகளை மக்கள் பின்பற்ற வேண்டும்.
மகாராஷ்டிராவுக்கு அடுத்தபடியாக கர்நாடகாவில் கொவிட்-19 பாதிப்பு அதிகம் உள்ளது. இங்கு குணமடைவோர் வீதம் 93 சதவீதமாகவும், இறப்புவீதம் 1.35% வீதமாகவும் உள்ளது. சிகிச்சை பெறுபவர்களின் எண்ணிக்கையை குறைக்க, கர்நாடகா சிறப்பான நடவடிக்கைகள் எடுத்து வருகிறது. பெங்களூரு, மைசூரு, பெல்லாரி, தக்ஷின் கன்னடா, ஹாசன் மற்றும் பெலகாவி பகுதியில் பாதிப்பு அதிகம் உள்ளது கவலை அளிக்கிறது.
இவ்வாறு அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://pib.gov.in/PressReleasePage.aspx?PRID=1670183
ஜவுளித்துறை அமைச்சகம்
ஆகஸ்ட் 07, 2020 அன்று தேசிய கைத்தறி நாள்- ஜவுளி அமைச்சகம், மெய்நிகர் தளத்தில் விழா ஏற்பாடு
ஆகஸ்ட் 07 , 2020 அன்று 6 வது தேசிய கைத்தறி தினத்தை முன்னிட்டு, கோவிட் -19 நோய்தொற்றுப் பரவலைக் கருத்தில் கொண்டு பொதுமக்கள் கூடுவதைத் தவிர்ப்பதற்காக, மெய்நிகர் தளம் மூலம் ஜவுளி அமைச்சகம் விழா ஒன்றை ஏற்பாடு செய்துள்ளது. மத்திய ஜவுளி மற்றும் மகளிர், குழந்தைகள் மேம்பாட்டுத்துறை அமைச்சர் திருமதி. ஸ்மிருதி இரானி இந்நிகழ்வில் தலைமை விருந்தினராகவும், ஜவுளி அமைச்சகச் செயலாளர் திரு. ரவி கபூர் கவுரவ விருந்தினராகவும் கலந்து கொள்கின்றனர். இமாச்சலப்பிரதேச முதலமைச்சர் திரு.ஜெய் ராம் தாக்கூர் இவ்விழாவில் சிம்லாவில் இருந்து மெய்நிகர் முறையில் இணைந்துகொள்கிறார்.
இந்த விழாவின் போது கூடுதலாக இந்தியா முழுவதும் கைத்தறித் தொகுப்புகள் , ஆடை அலங்காரத் தொழில்நுட்ப தேசிய நிறுவனங்களின் வளாகங்கள், அனைத்து 28 நெசவாளர் சேவை மையங்கள், தேசிய கைத்தறி மேம்பாடு நிறுவனம், கைத்தறி ஏற்றுமதி மேம்பாட்டு கவுன்சில் ஆகியவற்றுடன், இமாச்சலப்பிரதேசம் குலுவில் உள்ள கைத்திறன் கைத்தறி கிராமம், மும்பையில் உள்ள ஜவுளிக்கமிட்டி மற்றும் சென்னையில் உள்ள கைத்தறி ஏற்றுமதி மேம்பாடு கவுன்சில் ஏற்பாடு செய்திருந்த மெய்நிகர் கண்காட்சி ஆன்லைனில் இணைக்கப்படும். மேலும் இவ்விழாவுக்கு பொருத்தமான நிகழ்வுகள் அனைத்தும் கைத்தறிகள் மேம்பாடு ஆணையரின் துணை அலுவலகங்களான, தேசிய நெசவாளர் சேவை மையங்கள், கைத்தறி மேம்பாடு கவுன்சில் மற்றும் ஆடை அலங்கார தொழில்நுட்ப தேசிய நிறுவனங்களின் பல்வேறு வளாங்களிலும் ஏற்பாடு செய்யப்படும்.
1905ஆம் ஆண்டு ஆகஸ்ட் 7ஆம் தேதி தொடங்கப்பட்ட சுதேசி இயக்கத்தின் நினைவாக ஒவ்வொரு ஆண்டும் அதே தேதியில் தேசிய கைத்தறி தினம் தேர்வு செய்யப்பட்டுள்ளது. பொதுமக்கள் இடையே கைத்தறித் தொழில் மற்றும் சமூக – பொருளாதார மேம்பாட்டுக்கான அதன் பங்களிப்பு குறித்தும் விழிப்புணர்வை உருவாக்குவதே இதன் நோக்கமாகும்.
(Visitor Counter : 234
குடியரசுத் தலைவர் செயலகம்
வியட்நாம் நாடாளுமன்ற குழு குடியரசுத் தலைவருடன் சந்திப்பு.
வியட்நாம் சோஷலிச குடியரசின் தேசிய சபை தலைவர் திரு வியோங் தின்ஹ் ஹியூ தலைமையிலான வியட்நாம் நாடாளுமன்ற குழு குடியரசுத் தலைவர் திரு ராம் நாத் கோவிந்தை குடியரசுத் தலைவர் மாளிகையில் இன்று  சந்தித்தது.
இந்தியாவுக்கு வருகை தந்த குழுவினரை வரவேற்ற குடியரசுத் தலைவர், இந்தியாவும் வியட்நாமும் தற்காலத்தில் தலைவர்கள் மட்டத்தில் சிறப்பான உறவுகளை கொண்டிருப்பதாக கூறினார். மகாத்மா காந்தி மற்றும் அதிபர் ஹோ சி மின்னின் கொள்கைகளை நமது மக்கள் மதிக்கிறார்கள். அரசியல் ஈடுபாடு, வர்த்தகம், முதலீடு, எரிசக்தி ஒத்துழைப்பு, வளர்ச்சி கூட்டணி, பாதுகாப்பு, பாதுகாப்பு ஒத்துழைப்பு மற்றும் மக்களுக்கு இடையேயான உறவுகள் என நமது விரிவான இருதரப்பு யுக்தி சார்ந்த உறவுகள் இன்றைக்கு பல்வேறு துறைகளில் பரந்து விரிந்து உள்ளன.
2018-ம் ஆண்டு தாம் வியட்நாம் பயணம் மேற்கொண்டதை நினைவு கூர்ந்த குடியரசுத் தலைவர், வியட்நாமின் செழுமையான கலாசார பாரம்பரியம் மற்றும் நமது வலுவான பௌத்த தொடர்புகள் உள்ளிட்ட இரு நாடுகளுக்கிடையிலான பண்டைய நாகரீக பரிமாற்றங்களை தாமே நேரில் கண்டதாக தெரிவித்தார்.
கொவிட்-19 பெருந்தொற்றால் ஏற்பட்ட இடையூறுகள் இருந்தபோதிலும், இந்தியாவுக்கும் வியட்நாமிற்கும் இடையிலான பொருளாதார ஈடுபாடு சாதகமான திசையில் தொடர்ந்து செல்வதாக குடியரசுத் தலைவர் குறிப்பிட்டார். இந்தியாவுக்கும் வியட்நாமுக்கும் இடையிலான பாதுகாப்பு கூட்டு சீராக வளர்ந்து வருவதையும் அவர் மகிழ்ச்சியுடன் குறிப்பிட்டார். இரு நாடுகளுக்கு இடையிலான வலுவான பாதுகாப்பு ஒத்துழைப்பு பிராந்தியத்தில் அமைதி, பாதுகாப்பு மற்றும் செழுமைக்கு பங்களிக்கும் என்று அவர் கூறினார்.
பலதரப்பு மன்றங்களில் இந்தியாவுக்கும் வியட்நாமுக்கும் இடையிலான ஒத்துழைப்பைப் பற்றிப் பேசிய அவர், ஐ.நா மற்றும் பிற மன்றங்களில் நமது ஒருங்கிணைந்த முயற்சிகள் பெரும்பான்மையான வளரும் நாடுகளுக்கு குரல் கொடுத்துள்ளன என்றார். சர்வதேச சட்டத்தால் நிர்வகிக்கப்படும் சுதந்திரமான, வெளிப்படையான, அமைதியான, வளமான, அனைத்தையும் உள்ளடக்கிய மற்றும் விதிகள் அடிப்படையிலான இந்தோ-பசிபிக் பிராந்தியத்திற்கு பங்களிக்க இந்தியாவும் வியட்நாமும் ஆசியானுடன் இணைந்து பணியாற்றி வருவதாக அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783245
ஜல்சக்தி அமைச்சகம்
ஜல் ஜீவன் இயக்கத்தின்  கீழ் ஒடிசாவுக்கு ரூ.812 கோடி அனுமதி
ஜல் ஜீவன் இயக்கத்தின் மூலம் , நாட்டின் ஒவ்வொரு கிராமத்திலும் உள்ள அனைத்து வீடுகளுக்கும் போதிய அளவு தரமான தண்ணீரை வழக்கமாகவும், தொலை நோக்க அடிப்படையிலும் குடிநீர்க் குழாய் இணைப்பு வழங்க மத்திய அரசு அனைத்து முயற்சிகளையும் மேற்கொண்டு வருகிறது. கூட்டாட்சித் தத்துவத்தின் உண்மையான உணர்வைப் பின்பற்றும் வகையில், கிராமப்புற மக்களுக்கு வீட்டு வாசலிலேயே குடிநீர் வழங்கி, மக்களின் வாழ்க்கையை எளிதாக்கி அவர்களுக்கு மகிழ்ச்சி அளிக்கும் வகையில், இந்த ஜனரஞ்சக திட்டத்தைச் செயல்படுத்துவதில் மாநில அரசுகள் முனைப்பு காட்டி வருகின்றன. வாழ்க்கையில் பெரும் மாற்றத்தைக் கொண்டு வரும் இந்த இயக்கத்தின் மூலம், ஒவ்வொரு வீட்டுக்கும் முறையாகவும், நீண்டகாலத்துக்கும் ஒரு நபருக்கு 55 லிட்டர் என்ற அடிப்படையில் குடிநீர் வழங்க இத்திட்டம் வழி வகுக்கிறது.
இந்த இயக்கத்துக்கான மதிப்பீடு ரூ. 3.60 லட்சம் கோடியாகும். இதில் மத்திய அரசின் பங்கு ரூ.2.08 லட்சம் கோடி. மாநில அரசுகளின் பங்கு ரூ.1.52 லட்சம் கோடியாகும்.
(Visitor Counter : 156
பிரதமர் அலுவலகம்
தில்லி கண்டோன்மென்ட்டில் உள்ள ராணுவ மருத்துவமனையின் ஈ.என்.டி துறையால் கடந்த 18 மாதங்களில் காதின் இரு பகுதிகளிலும் காக்ளியர் சாதனங்களை ஒரே சமயத்தில் பொருத்தும் 50 அறுவை சிகிச்சைகளை மேற்கொண்டதற்குப் பிரதமர் பாராட்டு தெரிவித்துள்ளார்
தில்லி கண்டோன்மென்ட்டில் உள்ள ராணுவ மருத்துவமனையின் காது, மூக்கு, தொண்டை  துறையால் கடந்த 18 மாதங்களில் காதின் இரு பகுதிகளிலும் காக்ளியர் சாதனங்களை ஒரே சமயத்தில் பொருத்தும் 50 அறுவை சிகிச்சைகளை மேற்கொண்டதற்கு பிரதமர் திரு. நரேந்திர மோடி பாராட்டுத் தெரிவித்துள்ளார்.
இது தொடர்பாக பத்திரிகை தகவல் அலுவலகத்தின் சமூக ஊடக எக்ஸ் பதிவை மேற்கோள் காட்டி பிரதமர் கூறியிருப்பதாவது:
"காக்ளியர் சாதனை அறுவைச் சிகிச்சையில் சிறப்பான செயல்பாட்டிற்குப் பாராட்டுக்கள். இத்தகைய அர்ப்பணிப்பு மற்றும் நிபுணத்துவம் பலருக்குப் பிரகாசமான மற்றும் ஆரோக்கியமான எதிர்காலத்தை உறுதி செய்கிறது. இந்த சாதனை நமது மருத்துவ நிபுணர்களின் அர்ப்பணிப்பை வெளிப்படுத்துகிறது.”
------------
(SMB/ANU/IR/RS/KV
சிறப்பு சேவைகள் மற்றும் கட்டுரைகள்
அறிவியல்-20-ன்  செயல்பாட்டுக் குழுவின் தொடக்கக் கூட்டம் புதுச்சேரியில் ஜனவரி 30 மற்றும் 31 தேதிகளில் நடைபெற்றது
G20 நாடுகளின் தேசிய அறிவியல் அகாடமிகளை உள்ளடக்கிய S20 செயல்பாட்டுக் குழு, 2017 ஆம் ஆண்டு ஜெர்மனியின் பிரசிடென்சியின் போது தொடங்கப்பட்டது. இது சர்வதேச நிபுணர்களை உள்ளடக்கிய பணிக்குழுக்கள் மூலம் ஒருமித்த அடிப்படையிலான அறிவியல் சார்ந்த பரிந்துரைகளை கொள்கை வகுப்பாளர்களுக்கு வழங்குகிறது.
ஆஸ்திரேலியா, பிரேசில், சீனா, ஐரோப்பிய யூனியன், பிரான்ஸ், இந்தியா, கொரியா குடியரசு, துர்கியே, ரஷ்யா, இங்கிலாந்து மற்றும் அமெரிக்கா ஆகிய 11 G20 நாடுகளிலிருந்து மொத்தம் 15 வெளிநாட்டுப் பிரதிநிதிகள் தொடக்கக் கூட்டத்தில் பங்கேற்றனர். புதுச்சேரி எஸ் 20 கூட்டத்தில் இந்தியா முழுவதும் உள்ள பல்வேறு ஆராய்ச்சி மற்றும் கல்வி நிறுவனங்களில் இருந்து சுமார் 50 பிரதிநிதிகள் மற்றும் சிறப்பு அழைப்பாளர்களும் கலந்து கொண்டனர்.
பிரதமர் நரேந்திர மோடியின் அறிவுறுத்தலின்படி, ஜி 20 இன் தலைவராக இந்தியா, ஜி 20 ஐ உண்மையிலேயே "உள்ளடக்கிய, லட்சியமான, தீர்க்கமான மற்றும் செயல் சார்ந்ததாக" மாற்ற விரும்புகிறது. S20 இன் நிகழ்ச்சி நிரல், உள்ளடக்கிய மற்றும் நிலையான வளர்ச்சிக்கான அறிவியலின் திட்டமிடல் மற்றும் பயன்பாட்டில் இந்தக் கொள்கையை பிரதிபலிக்கிறது.
2023 ஆம் ஆண்டிற்கான S20 இன் கருப்பொருள் “புதுமையான மற்றும் நிலையான வளர்ச்சிக்கு, மாற்றத்தை ஏற்படுத்தும் அறிவியல்”ஆகும். இந்த பரந்த கருப்பொருளில், கலந்துரையாடல்கள் மூன்று பகுதிகளில் கவனம் செலுத்தும்: பசுமையான எதிர்காலத்திற்கான தூய எரிசக்தி, உலகளாவிய முழு ஆரோக்கியம், அறிவியலை சமூகம் மற்றும் கலாச்சாரத்துடன் இணைப்பது ஆகியவை தொடர்பாக அடுத்தடுத்த கூட்டங்களில் விரிவாக விவாதிக்கப்படும். அகர்தலா, லட்சத்தீவின் பங்காரம் தீவு, மத்தியப் பிரதேசத்தின் போபால் ஆகிய இடங்களில் அடுத்தடுத்த கூட்டங்கள் நடைபெறும். இறுதிக் கூட்டம் தமிழ்நாட்டின் கோயம்புத்தூரில் நடைபெறுகிறது.
இந்திய அறிவியல் கழகத்தின்  இயக்குநர் பேராசிரியர் ஜி ரங்கராஜனின் வரவேற்புரையுடன் தொடக்கக் கூட்டம் தொடங்கியது. "எப்போதும் பெரும் சவால்களான - பருவநிலை மாற்றம், தொற்றுநோய்கள், எரிசக்தி பாதுகாப்பு, நீர் மேலாண்மை, உணவுப் பற்றாக்குறை - ஆகியவற்றை ஒரு நாட்டினால் மட்டும் எதிர்கொள்ள முடியாது. இதற்கு பல்வேறு நாடுகளின் ஒத்துழைப்பு தேவைப்படுகிறது, இதனால் அறிவியல் மற்றும் தொழில்நுட்பத்தில் உள்ள அனுபவங்கள் மற்றும் முன்னேற்றங்களை ஒருவருக்கொருவர் பகிர்ந்து கொள்ள முடியும், ”என்று அவர் கூறினார்.
வலுவான கூட்டாண்மை, பலதரப்பு ஒத்துழைப்பு மற்றும் உலகளாவிய கூட்டணி மூலம் நமது சொந்த எல்லைகளுக்குள்ளும், அதற்கு அப்பாலும் அறிவியல் ஆராய்ச்சி, கல்வி மற்றும் கண்டுபிடிப்புகளை மேம்படுத்துவதில் நாங்கள் ஆழ்ந்த உறுதியுடன் இருப்பதால் நாங்கள் இங்கு கூடியுள்ளோம்" என்று இந்திய தேசிய அறிவியல் அகாடமி தலைவர் பேராசிரியர் அசுதோஷ் ஷர்மா கூறினார்.
IIT டெல்லியின் பொதுக் கொள்கைப் பள்ளியின் நிறுவனத் தலைவரான பேராசிரியர் அம்புஜ் சாகர், இந்த ஆண்டின் S20-ன் இரண்டாவது கருப்பொருள் - சுத்தமான ஆற்றல் பற்றி பேசினார். பசுமையான எதிர்காலம் மட்டுமல்ல, நியாயமான மற்றும் உள்ளடக்கிய எதிர்காலத்தையும் நோக்கிச் செயல்பட வேண்டியதன் அவசியத்தை எடுத்துரைத்த அவர், "நிலைத்தன்மையுடன், கிடைக்கும் தன்மை, அணுகல் மற்றும் மலிவுத்தன்மை பற்றி நாம் சிந்திக்க வேண்டும்" என்றார் அவர்.
ஒவ்வொரு அமர்வையும் தொடர்ந்து ஜி 20 நாடுகளின் பிரதிநிதிகள் மத்தியில் கருத்துக்கள் மற்றும் விவாதங்கள் நடந்தன. பல G20 நாடுகளைச் சேர்ந்த பிரதிநிதிகள் இந்நிகழ்ச்சியில் பங்கேற்று தங்கள் கருத்துக்கள், பரிந்துரைகளை எடுத்துரைத்தனர்.
அறிவியல் மற்றும் தொழில்நுட்பத்துறை
மலேரியா ஒட்டுண்ணியின் வாழ்க்கை சுழற்சி குறித்த ஆராய்ச்சிக்காக சிஎஸ்ஐஆர்-சிடிஆர்ஐ விஞ்ஞானி டாக்டர் சதீஷ் மிஸ்ராவுக்கு தேசிய மருத்துவ அறிவியல் அகாடமியின் டாக்டர் துளசிதாஸ் சுக் 2020 விருது
லக்னோ அறிவியல் மற்றும் தொழிலக ஆய்வு மன்றம்- மத்திய மருந்து ஆராய்ச்சி நிறுவனத்தின்  மூலக்கூறு ஒட்டுண்ணியியல் மற்றும் நோயெதிர்ப்பியல் பிரிவு தலைமை விஞ்ஞானி டாக்டர் சதீஷ் மிஸ்ரா மலேரியா ஒட்டுண்ணிகளின் வாழ்க்கைச் சுழற்சி குறித்த ஆராய்ச்சிக்காக தேசிய மருத்துவ அறிவியல் அகாடமியின் டாக்டர் துளசிதாஸ் சுக் 2020 விருதுக்கு தேர்வு செய்யப்பட்டுள்ளார்.
பட்டயம், நினைவுப் பதக்கம் மற்றும் ஊக்கத்தொகை பணம் அடங்கிய இந்த விருது, தேசிய மருத்துவ அறிவியல் அகாடமியின் வருடாந்திர மாநாட்டில் டாக்டர் சதீஷ் மிஸ்ராவுக்கு வழங்கப்படும்.
அவர் கடந்த 2018, 2019 ஆம் ஆண்டுகளில் தேசிய மருத்துவ அறிவியல் அகாடமியின் உறுப்பினராகத் தேர்ந்தெடுக்கப்பட்டார். 2018ல் இந்திய மருத்துவ ஆராய்ச்சி கவுன்சிலின் சகுந்தலா அமீர் சந்த் விருது, 2013ல் மத்திய அரசின் உயிரி தொழில்நுட்பத் துறையின் ராமலிங்கசுவாமி மறு நுழைவு ஃபெலோஷிப் முதலியவற்றைப் பெற்றுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668145
பிரதமர் அலுவலகம்
அமைதியான அருணாச்சல பிரதேசத்தின் காட்சியை பிரதமர் பகிர்ந்துள்ளார்
மத்திய அமைச்சர் திரு அமித் ஷாவின் பதிவுக்கு பதிலளித்து, கண்கவர் அருணாச்சல பிரதேசத்தின் அமைதிச் சூழலை பிரதமர் திரு நரேந்திர மோடி பகிர்ந்து கொண்டுள்ளார்.
இது தொடர்பான பிரதமரின் ட்வீட் வருமாறு:
"அமைதியான மற்றும் கண்கவர் அருணாச்சலப் பிரதேசம்!"
உள்துறை அமைச்சகம்
ஊரடங்கு 4.0 - மத்திய உள்துறை அமைச்சகம் விதித்துள்ள கட்டுப்பாடுகளை மாநிலங்கள், யூனியன் பிரதேசங்கள் மென்மைப்படுத்தலாகாது. உள்ளூர் மதிப்பீடு, சுகாதார அமைச்சகத்தின் விதிமுறைகளின்படி கடுமையாக்க மட்டுமே செய்யலாம்- மத்திய உள்துறை அமைச்சகம்
கொவிட்-19 தொற்றைக் கட்டுப்படுத்தும் வகையில், ஊரடங்குக் கட்டுப்பாடுகள் தொடர்பாக, மாற்றியமைக்கப்பட்ட விதிமுறைகளை மத்திய உள்துறை அமைச்சகம் 17.05.2020 அன்று வெளியிட்டது. ஊரடங்கு 31.05.2020 வரை நீட்டிக்கப்படுள்ள நிலையில், கட்டுப்பாடுகளில் பரவலான தளர்வுகள் அறிவிக்கப்பட்டுள்ளன.
இன்று முதல் அமலுக்கு வந்துள்ள புதிய விதிமுறைகளின்படி, மாநிலங்கள், யூனியன் பிரதேசங்கள், 17.05.2020 அன்று மத்திய சுகாதாரம் மற்றும் குடும்ப நல அமைச்சகம் விதித்துள்ள திருத்தப்பட்ட விதிமுறைகளைக் கருத்தில் கொண்டு, சிவப்பு, ஆரஞ்சு, பச்சை மண்டலங்களை வரையறுக்க வேண்டும். சிவப்பு மற்றும் ஆரஞ்சு மண்டலங்களுக்கு உள்ளே, கட்டுப்பாடு மற்றும் பரவல் மண்டலங்களை அந்தந்த பகுதி அதிகாரிகள் , உள்ளூர் நிலவரம் மற்றும் சுகாதார அமைச்சகத்தின் வழிமுறைப்படி, அடையாளம் காணுவார்கள்.
கட்டுப்பாட்டு மண்டலங்களுக்குள், முன்பு போல சுற்றளவுக்குள் விதிமுறைகள் கடுமையாகப் பராமரிக்கப்பட வேண்டும். அத்தியாவசிய நடவடிக்கைகள் மட்டுமே அனுமதிக்கப்பட வேண்டும். நாடு முழுவதும், குறிப்பிட்ட நடவடிக்கைகளுக்கான தடை தொடர்ந்து நீடிக்கும். மத்திய உள்துறை அமைச்சக விதிமுறைகளின் கீழ், தடை செய்யப்பட்ட நடவடிக்கைகள் தவிர மற்ற அனைத்து நடவடிக்கைகளும் அனுமதிக்கப்படும்.
இவற்றைக் கருத்தில் கொண்டு, மாற்றப்பட்டுள்ள விதிமுறைகளின் கீழ், பரவலாகத் தளர்த்தப்பட்டுள்ள கட்டுப்பாடுகளுக்கு இடையில், உள்துறை அமைச்சகம் விதித்துள்ள கட்டுப்பாடுகளில் எவ்விதமான தளர்வையும் மேற்கொள்ளக்கூடாது என்று உள்துறை அமைச்சகம் மீண்டும் மாநிலங்கள், யூனியன் பிரதேசங்களைக் கேட்டுக்கொண்டுள்ளது. உள்ளூர் கள நிலவரங்களின் அடிப்படையில், மாநிலங்கள், யூனியன் பிரதேசங்கள் தேவையான கட்டுப்பாடுகளை விதிக்கவோ, அல்லது சில நடவடிக்கைகளுக்குத் தடை விதிக்கவோ செய்யலாம்.
உள்ளூர் அளவில் மண்டலங்களை வரையறுக்கும் போது, மத்திய சுகாதாரம் மற்றும் குடும்பநல அமைச்சகம் விதித்துள்ள மாற்றப்பட்ட விதிமுறைகளில் குறிப்பிடப்பட்டுள்ள வரையறைகள், வழிமுறைகளை மாநிலங்கள் மற்றும் யூனியன் பிரதேசங்கள் கருத்தில் கொள்ள வேண்டும் என்று தகவல் தெரிவிக்கப்பட்டுள்ளது. பொதுமக்களின் வசதிக்கு ஏற்ப, உள்ளூர் அளவில், மத்திய, மாநில அரசுகள் விதித்துள்ள விதிமுறைகள் பற்றி விரிவான விளம்பரம் செய்ய வேண்டும் என்றும் வலியுறுத்தப்பட்டுள்ளது.
மாநிலங்கள், யூனியன் பிரதேசங்களுக்கு அனுப்பப்பட்ட அதிகாரபூர்வ தகவலைப் பார்க்க இங்கே கிளிக் செய்யவும்
(
உள்துறை அமைச்சகம்
கொவிட்-19ஐ எதிர்த்துப் போராட முடக்கத்தை முழு அளவில் கடைபிடிக்குமாறு மாநிலங்கள்/ யூனியன் பிரதேசங்களுக்கு உள்துறை அமைச்சகம் வேண்டுகோள்
கொவிட்-19ஐ எதிர்த்துப் போராட முடக்கத்தை முழு அளவில் கடைபிடிக்குமாறு மாநிலங்கள்/ யூனியன் பிரதேசங்களுக்கு மத்திய உள்துறை அமைச்சகத்தின் செயலாளர் திரு அஜய் குமார் பல்லா கடிதம் எழுதியுள்ளார்.
(இதற்கான இணைப்புகள் :
https://static.pib.gov.in/WriteReadData/userfiles/Communication%20to%20States%20-%20Implement%20Lockdown%20Strictly.jpg
https://static.pib.gov.in/WriteReadData/userfiles/Communication%20to%20UTs%20-%20Implement%20Lockdown%20Strictly.jpg
இளைஞர் நலன் மற்றும் விளையாட்டு அமைச்சகம்
விளையாட்டு கலாச்சாரம் மற்றும் விளையாட்டு வளர்ச்சியில் டிஜிட்டல் தொழில்நுட்ப தளங்களின் பங்கை அரசு அங்கீகரிக்கிறது: திரு. அனுராக் தாகூர்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய இளைஞர் விவகாரங்கள் மற்றும் விளையாட்டு அமைச்சர் திரு. அனுராஜ் தாகூர் கீழ்காணும் தகவல்களை வழங்கினார்.
‘விளையாட்டு’ என்பது மாநிலப் பட்டியலில் இருப்பதால், விளையாட்டுக் கலாச்சாரத்தை மேம்படுத்தும் பொறுப்பு முதன்மையாக மாநில/யூனியன் பிரதேச அரசுகளிடம் உள்ளது. அவர்களின் முயற்சிகளுக்கு மத்திய அரசு துணை நிற்கிறது.
இருப்பினும், இளைஞர் விவகாரங்கள் மற்றும் விளையாட்டு அமைச்சகம் நாட்டில் விளையாட்டு வளர்ச்சிக்காக கேலோ இந்தியா திட்டம்; தேசிய விளையாட்டு கூட்டமைப்புகளுக்கு உதவி; சர்வதேச விளையாட்டு நிகழ்வுகளில் வெற்றி பெற்றவர்களுக்கும் அவர்களின் பயிற்சியாளர்களுக்கும் சிறப்பு விருதுகள்; தேசிய விளையாட்டு விருதுகள்; சிறந்த விளையாட்டு வீரர்களுக்கு ஓய்வூதியம்; பண்டிட் தீன்தயாள் உபாத்யாய் தேசிய விளையாட்டு நல நிதி; தேசிய விளையாட்டு மேம்பாட்டு நிதி; மற்றும் இந்திய விளையாட்டு ஆணையத்தின் மூலம் விளையாட்டு பயிற்சி மையங்களை நடத்துதல் போன்றவற்றை செயல்படுத்துகிறது.
விளையாட்டு கலாச்சாரம் மற்றும் விளையாட்டு வளர்ச்சியை மேம்படுத்துவதில் டிஜிட்டல் தொழில்நுட்ப தளங்களின் பங்கை அரசு அங்கீகரிக்கிறது. அதன்படி, தகவல் மற்றும் தொடர்பு தொழில்நுட்பத்தின் ஆற்றலைப் பயன்படுத்துவதற்கும், அனைத்து பங்குதாரர்களும் அணுகக்கூடிய தகவல்களை ஒழுங்கமைப்பதற்கும், மின்-ஆளுமை மற்றும் விளையாட்டுகளில் டிஜிட்டல் மயமாக்கலை நோக்கி பல திட்டங்களை அரசு தொடங்கியுள்ளது.
தேசிய விளையாட்டுக் களஞ்சிய அமைப்பு, கேலோ இந்தியா கைபேசி செயலி, கேலோ இந்தியா உடற்தகுதி செயலி, பயிற்சி மற்றும் போட்டிகளுக்கான வருடாந்திர நாட்காட்டி தளம் மற்றும் ஃபிட் இந்தியா செயலி மற்றும் இணையதளம் ஆகியவற்றை உள்ளடக்கிய பல தகவல் தொழில்நுட்ப திட்டங்கள் இந்த அமைச்சகத்தால் தொடங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1812012
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 58.25 கோடி
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 58.52 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 8 மணிக்கு கிடைத்த முதற்கட்ட தகவலின்படி, மொத்தம் 58,25,49,595 முகாம்களில் 64,69,222 தடுப்பூசிகள் போடப்பட்டுள்ளன.
நம் நாட்டில் இதுவரை மொத்தம் 3,16,80,626 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 44,157 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.63 சதவீதமாக உள்ளது.
கடந்த 24 மணி நேரத்தில் 25,072 பேர் புதிதாக தொற்றுக்கு ஆளாகியுள்ளனர். 160 நாட்களில் இது மிகவும் குறைவு.
தொடர்ந்து 57 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,33,924 ஆக உள்ளது. இது 155 நாட்களில் மிகவும் குறைவு. இது, நாட்டின் மொத்த பாதிப்பில் 1.03 சதவீதம் மட்டுமே ஆகும்.
கடந்த 24 மணி நேரத்தில் 12,95,160 பரிசோதனைகளும், இந்தியாவில் இதுவரை மொத்தம் 50,75,51,399 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 1.91 சதவீதமாகவும், தினசரி தொற்று உறுதி விகிதம் 1.94 சதவீதமாகவும் இன்று பதிவாகியுள்ளது. தொடர்ந்து 28 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 77 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1748170
மத்திய அமைச்சரவை
இளைஞர் விவகாரங்களில் ஒத்துழைப்புக்காக இந்தியா மற்றும் துனிஷியா இடையே மேற்கொள்ளப்பட்ட புரிந்துணர்வு உடன்படிக்கை மத்திய அமைச்சரவையில் எடுத்துரைப்பு
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், இளைஞர் விவகாரங்கள் துறையில் ஒத்துழைப்பை மேம்படுத்துவதற்காக இந்தியா மற்றும் துனிஷியா இடையே புரிந்துணர்வு உடன்படிக்கை மேற்கொள்ளப்பட்டது குறித்து எடுத்துரைக்கப்பட்டது. இந்த புரிந்துணர்வு உடன்படிக்கை, புதுதில்லியில் 30.10.2017-ல் கையெழுத்தானது.
இந்திய இளைஞர்கள் மத்தியில் சர்வதேச கண்ணோட்டத்தை ஏற்படுத்தும் வகையில் இருதரப்பினரிடையே எண்ணங்கள் மதிப்பீடுகள் கலாச்சார பரிமாற்றத்தை ஊக்குவிக்க இந்தப் புரிந்துணர்வு உடன்படிக்கை உதவும். இதன் மூலம் அமைதியையும் நல்லிணக்கத்தையும் ஏற்படுத்த இயலும்.
இந்த புரிந்துணர்வு உடன்படிக்கை, 5 ஆண்டுகளுக்கு செல்லத்தக்கதாகும். இதன்படி, கீழ்க்கண்ட துறைகளில் ஒத்துழைப்பு ஏற்படும்:
- இளைஞர் பரிமாற்றத் திட்டங்களுக்கு ஏற்பாடு செய்தல்;
- சர்வதேச கருத்தரங்குகள் மற்றும் பயிலரங்குகளுக்கு அழைப்பிதழ்களை பரிமாறிக் கொள்வது;
- புத்தகங்கள், திரைப்படங்கள், அனுபவங்கள், ஆய்வு மற்றும் பிற தகவல்களை பரிமாறிக் கொள்வது;
- இளைஞர் முகாம்கள், இளைஞர் திருவிழாக்கள் மற்றும் பிற இளைஞர் ஒத்துழைப்பு நிகழ்ச்சிகளில் பங்கேற்றல், கல்விப் பயணங்கள் மற்றும் இளைஞர் விவகாரங்கள் தொடர்பான சிறு பணிமனைகள் மற்றும் பயிலரங்கங்கள் போன்றவை.